b'\n_START_ARTICLE_\n\xc2\xabGefionspringvannet\xc2\xbb\n_START_SECTION_\nBakgrunn\n_START_PARAGRAPH_\nI anledning Carlsbergs 50-\xc3\xa5rsjubileum i 1897, betalte Carlsbergfondet sammen med K\xc3\xb8benhavns kommunes Kunstfond Bundgaard for verket. Det var opprinnelig meningen at springvannet skulle plasseres sentralt i byen \xe2\x80\x93 p\xc3\xa5 R\xc3\xa5dhuspladsen. I stedet ble det bestemt at det skulle st\xc3\xa5 p\xc3\xa5 et sted n\xc3\xa6r \xc3\x98resund, hvor det st\xc3\xa5r den dag i dag. Martin Nyrop, som hadde tegnet det nye r\xc3\xa5dhuset, fikk som erstatning springvannet med tyren som kjemper mot dragen, \xc2\xabDragespringvannet\xc2\xbb.\n_START_SECTION_\nLekkasje\n_START_PARAGRAPH_\nI august 1999 stengte kommunen vannforsyningen til springvannet, da man oppdaget at det daglig lekket 15-50 m\xc2\xb3 vann ut av det. Fra april 2003 til august 2004 arbeidet en entrepren\xc3\xb8r med renoveringen for \xc3\xa5 stoppe lekkasjen. Den 7. september 2004 ble springvannet gjen\xc3\xa5pnet.\n_START_SECTION_\nSagnet om Gefion\n_START_PARAGRAPH_\nIf\xc3\xb8lge myten var det den svenske sagnkongen Gylfe, som ga gudinnen Gefion (Gjevjon) lov til \xc3\xa5 beholde det landomr\xc3\xa5de som hun i l\xc3\xb8pet av en natt kunne pl\xc3\xb8ye ut av Sverige. Gefion forvandlet sine fire kjempes\xc3\xb8nner til okser, og med dem pl\xc3\xb8yde hun ut et enormt stykke land. Landomr\xc3\xa5det ble kastet i havet mellom Fyn og Sverige og ble til Sj\xc3\xa6lland. Det etterlatte hullet ble til M\xc3\xa4laren. Verkets offisielle navn er av denne grunn Gefion, der med sine \xc3\xb8ksne pl\xc3\xb8jer Sj\xc3\xa6lland ud af Sverige.'